ai4bharat/Pralekha huggingface dataset:
பிரதமர் அலுவலகம்
இளைஞர்கள் தங்கள் எழுத்துத் திறனைப் பயன்படுத்தவும், இந்தியாவின் அறிவுசார் சொற்பொழிவுக்கு பங்களிக்கவும் பிரதமர் அழைப்பு
இளைஞர்களுக்கான ‘யுவா’ திட்டம் பற்றி அறிந்து கொள்ள பிரதமர் திரு நரேந்திர மோடி அழைப்பு விடுத்துள்ளார் : இது இளம் எழுத்தாளர்களை வழிநடத்துவதற்கான பிரதமரின் திட்டம், எதிர்காலத்தில் தலைமை பொறுப்பேற்கவிற்கும் இளைஞர்களை வளர்க்கும் தேசிய திட்டம்.
இது குறித்து சுட்டுரையில் பிரதமர் விடுத்துள்ள செய்தியில்,
‘‘ தங்கள் எழுத்து திறனை பயன்படுத்தவும், இந்தியாவின் அறிவுசார் சொற்பொழிவுக்கு பங்களிப்பை அளிக்கவும் இளைஞர்களுக்கு ஒரு சுவாரஸ்யமான வாய்ப்பு இங்கே... https://innovateindia.mygov.in/yuva/” என கூறியுள்ளார்.
இளைஞர்களுக்கு அதிகாரம் அளிக்கவும் மற்றும் எதிர்கால தலைமை பொறுப்புக்கு இளைஞர்களை வளர்ப்பதற்கான கற்கும் சூழலை உருவாக்குவதையும் தேசிய கல்விக் கொள்கை 2020 வலியுறுத்துகிறது.
இந்த இலக்கை வளர்க்கும், இந்தியாவின் 75 ஆண்டுகள் சுதந்திரத்தை நினைவுக் கூறும், தேசிய திட்டம் யுவா: நாளைய தலைவர்களின் அடித்தளத்தை உருவாக்குவதில் இளைஞர்களை வழிநடத்தும், பிரதமரின் திட்டம் பயனுள்ளதாக இருக்கும்.
சுதந்திரம் அடைந்து 75 வது ஆண்டை நோக்கி நாடு செல்லும் நிலையில், இந்திய இலக்கியத்தின் நவீன தூதர்களை வளர்க்க இந்த திட்டம் அவசியமாக கருதப்படுகிறது. புத்தகம் வெளியிடுவதில் இந்தியா 3வது இடத்தில் உள்ளது. உள்நாட்டு இலக்கிய புதையல் களஞ்சியத்தை மேலும் ஊக்குவிக்க, இதை உலக அரங்கில் கொண்டு செல்வது அவசியம்.
-----
(
பிரதமர் அலுவலகம்
ராஜஸ்தானின் கோட்டாவில் நடந்த படகு விபத்தில் உயிர் இழந்தவர்களுக்கு பிரதமர் இரங்கல்
ராஜஸ்தானின் கோட்டா மாவட்டத்தில் ஆற்றில் படகு கவிழ்ந்து ஏற்பட்ட விபத்தில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“ராஜஸ்தானின் கோட்டா மாவட்டத்தில் ஆற்றில் படகு கவிழ்ந்து விபத்துக்குள்ளானதை அறிந்து மிகவும் வருந்துகிறேன். இந்த விபத்தில் தங்களுக்கு வேண்டியவர்களை பறிக்கொடுத்தவர்களுக்கு எனது இரங்கல்கள்”, என்று பிரதமர் தனது டுவிட்டர் பக்கத்தில் குறிப்பிட்டுள்ளார்.
-----
(
பிரதமர் அலுவலகம்
புதுதில்லி ஜி20 உச்சி மாநாடு மனித நேயத்தை மையமாகக் கொண்ட, அனைவரையும் உள்ளடக்கிய வளர்ச்சியில் ஒரு புதிய பாதையை வகுக்கும்: பிரதமர்
இந்தியாவின் ஜி20 தலைமைப் பதவி அனைவரையும் உள்ளடக்கியது, லட்சியமானது, தீர்க்கமானது மற்றும் செயல் சார்ந்தது
கடைக்கோடியில் உள்ள அடித்தட்டு மக்களுக்கு சேவை செய்ய வேண்டும் என்ற காந்தியின் லட்சியத்தை பின்பற்றுவது முக்கியம்
புதுதில்லி ஜி20 உச்சிமாநாடு மனித நேயத்தை மையமாகக் கொண்ட மற்றும் அனைவரையும் உள்ளடக்கிய வளர்ச்சியில் ஒரு புதிய பாதையை வகுக்கும் என்று பிரதமர் திரு. நரேந்திர மோடி நம்பிக்கை தெரிவித்துள்ளார். இந்தியாவின் ஜி20 தலைமைத்துவம் அனைவரையும் உள்ளடக்கியதாகவும், லட்சியமிக்கதாகவும், தீர்க்கமானதாகவும், உலகளாவிய தெற்கின் வளர்ச்சி, கவலைகளுக்கு தீவிரமாக குரல் கொடுக்கும் செயல் சார்ந்ததாகவும் உள்ளது என்று அவர் வலியுறுத்தினார்.
அடித்தட்டு மக்களுக்கு சேவை செய்ய வேண்டும் என்ற காந்தியின் நோக்கத்தை பின்பற்றுவதன் முக்கியத்துவத்தை எடுத்துரைத்த பிரதமர், முன்னேற்றத்தை மேம்படுத்துவதற்கான மனித நேயத்தை மையமாகக் கொண்ட வழிக்கு இந்தியா அதிக முக்கியத்துவம் அளிக்கிறது என்று கூறினார்.
'ஒரே பூமி', 'ஒரே குடும்பம்' மற்றும் 'ஒரே எதிர்காலம்' குறித்த அமர்வுகளுக்குத் தலைமை தாங்குவதாகவும், வலுவான, நிலையான, அனைவரையும் உள்ளடக்கிய மற்றும் சீரான வளர்ச்சியை மேம்படுத்துவது உள்பட உலக சமூகத்திற்கு முக்கிய அக்கறை கொண்ட பல பிரச்சினைகளை உள்ளடக்குவதாகவும் பிரதமர் தெரிவித்தார். நட்புறவு மற்றும் ஒத்துழைப்பின் பிணைப்பை மேலும் ஆழப்படுத்துவதற்காக பல தலைவர்கள் மற்றும் தூதுக்குழுத் தலைவர்களுடன் இருதரப்பு சந்திப்புகளை நடத்துவதையும் அவர் குறிப்பிட்டார்.
குடியரசுத்தலைவர் செப்டம்பர் 9 ஆம் தேதி தலைவர்களுக்கு இரவு விருந்து அளிப்பார் என்று பிரதமர் மேலும் கூறினார். செப்டம்பர் 10 அன்று ராஜ்காட்டில் உள்ள மகாத்மா காந்தியின் நினைவிடத்தில் தலைவர்கள் மரியாதை செலுத்துவார்கள். அதே நாளில் நிறைவு விழாவில், ஜி 20 தலைவர்கள் ஆரோக்கியமான 'ஒரே பூமி' க்கான 'ஒரே குடும்பம்' போன்ற நிலையான மற்றும் சமத்துவமான 'ஒரே எதிர்காலத்திற்கான' தங்கள் கூட்டு பார்வையை பகிர்ந்து கொள்வார்கள்.
சமூக ஊடகத்தில் இதனைப் பகிர்ந்து, பிரதமர் கூறியிருப்பதாவது:
"2023 செப்டம்பர் 09-10 தேதிகளில் புது தில்லியின் புகழ்பெற்ற பாரத மண்டபத்தில் 18 வது ஜி20 உச்சிமாநாட்டை நடத்துவதில் இந்தியா மகிழ்ச்சியடைகிறது. இந்தியா நடத்தும் முதல் ஜி20 உச்சி மாநாடு இதுவாகும். அடுத்த இரண்டு நாட்களில் உலகத் தலைவர்களுடன் ஆக்கப்பூர்வமான விவாதங்களை எதிர்பார்க்கிறேன்.
புதுதில்லி ஜி20 உச்சி மாநாடு மனித நேயத்தை மையமாகக் கொண்ட மற்றும் அனைவரையும் உள்ளடக்கிய வளர்ச்சியில் ஒரு புதிய பாதையை வகுக்கும் என்று நான் உறுதியாக நம்புகிறேன்.
இது என் உறுதியான நம்பிக்கை...
- நரேந்திர மோடி  செப்டம்பர் 8, 2023
----
ANU/AD/PKV/KPG
(
நிதி அமைச்சகம்
பிரிக்ஸ் நாடுகளின் நிதி அமைச்சர்கள் மற்றும் மத்திய வங்கி ஆளுநர்களின் 2 வது கூட்டத்தில் மத்திய நிதியமைச்சர் திருமதி நிர்மலா சீத்தாராமன் பங்கேற்றார்
சீனா தலைமையில் இன்று நடைபெற்ற பிரிக்ஸ் நாடுகளின் நிதி அமைச்சர்கள் மற்றும் மத்திய வங்கி ஆளுநர்களின் 2 வது கூட்டத்தில் மத்திய நிதியமைச்சர் திருமதி நிர்மலா சீத்தாராமன் பங்கேற்றார். இக்கூட்டத்தில் 2022ம் ஆண்டிற்கான பிரிக்ஸ் நிதி ஒத்துழைப்பு அறிக்கை உட்பட பல்வேறு விவகாரங்கள் தொடர்பாக ஆலோசிக்கப்பட்டது.
இக்கூட்டத்தில் பேசிய திருமதி நிர்மலா சீத்தாராமன், அனுபவங்கள் குறித்து உரையாடுதல், பரிமாறிக்கொள்ளுதல், நீடித்த வளர்ச்சியை அடைவதற்கான யோசனைகளை தெரிவித்தல் ஆகியவற்றில் பிரிக்ஸ் அமைப்பு தொடர்ந்து செயல்படவேண்டும் என்று குறிப்பிட்டார்.
இந்தியாவின் வளர்ச்சி கணிப்பு குறித்து பேசிய நிதியமைச்சர், இந்தியாவின் பொருளாதார வளர்ச்சிக்கு நிதிச் செலவினங்களும் முதலீடும் தொடர்ந்து உதவி புரியும் என்று தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1831610
பிரதமர் அலுவலகம்
அகமதாபாத்தில் பிரமுக் சுவாமி மகாராஜ் சதாப்தி மஹோத்சவின் துவக்க விழாவில் பிரதமரின் உரை
ஜெய் ஸ்வாமிநாராயன்! ஜெய் ஸ்வாமிநாராயன்!
பரம் பூஜ்ஜிய மகாந்த் சுவாமி அவர்களே, மதிப்பிற்குரிய துறவிகளே, ஆளுநர் அவர்களே, முதல்வர் அவர்களே மற்றும் ‘சத்சங்' குடும்பத்தின் அனைத்து உறுப்பினர்களே! இத்தகைய வரலாற்று சிறப்புமிக்க நிகழ்வில் கலந்து கொள்ளும் வாய்ப்பு கிடைத்தததை எனது அதிர்ஷ்டமாகக் கருதுகிறேன். இந்த நிகழ்ச்சிக்கு ஏற்பாடு செய்துள்ள மதிப்பிற்குரிய துறவிகள் அனைவரின் பாதங்களையும் இத்தருணத்தில் நான் வணங்குகிறேன். போற்றுதலுக்குரிய மகாந்த் சுவாமி அவர்களின் ஆசியுடன் இத்தகைய பிரம்மாண்ட நிகழ்ச்சியை நடத்துவது, நாட்டின் மற்றும் சர்வதேச மக்களின் கவனத்தை ஈர்ப்பது மட்டுமல்லாமல் வரும் தலைமுறையினரையும் ஊக்கப்படுத்தும்.
ஜனவரி 15 வரை எனது தந்தைக்கு ஒப்பான பூஜ்ஜிய பிரமுக் சுவாமி அவர்களுக்கு உலகெங்கிலும் இருந்து லட்சக்கணக்கான மக்கள் தங்கள் மரியாதையை செலுத்தவிருக்கிறார்கள். பிரமுக் சுவாமி அவர்களின் நூற்றாண்டு, ஐக்கிய நாடுகளிலும் கொண்டாடப்பட்டது என்பதை பெரும்பாலோனோர் அறிவீர்கள். துறவிகளின் கலாச்சாரத்தால் நமக்கு எடுத்துரைக்கப்பட்ட அவரது எண்ணங்கள் என்றும் நிலைத்து நிற்கக் கூடியது என்பதற்கு இது ஒரு உதாரணம். துறவிகளின் கலாச்சாரம் இனம், பண்பாடு மற்றும் சிந்தனைகளை மட்டுமே பரப்பவில்லை. ஒட்டுமொத்த உலகை இணைப்பதற்காக ‘வசுதைவ குடும்பகம்’ என்ற உணர்வையும் அவர்கள் வளர்த்தார்கள். பிரமுக் சுவாமி அவர்கள் ஒரு சமூக சீர்திருத்தவாதி. நெடுங்காலமாக நமது சமூகத்தில் நிலவி வந்த ஏற்றத்தாழ்வு போன்ற அவலங்களை அவர் களைந்தார். பிறருக்கு உதவ வேண்டும். பிறருக்காக உழைக்க வேண்டும் மற்றும் பிறரது நலனில் அக்கறை கொள்ள வேண்டும் என்று பூஜ்ஜிய பிரமுக் சுவாமி அவர்கள் எப்போதுமே அனைவரையும் ஊக்கப்படுத்தினார்.
இன்று பிரமுக் சுவாமி அவர்களின் நூற்றாண்டு கொண்டாட்டங்கள் நமது புதிய தலைமுறைக்கு எழுச்சியூட்டுவதோடு அவர்களிடையே ஆர்வத்தையும் தூண்டும். அவரது போதனைகள் எளிதான வார்த்தைகளில் இயல்பு வாழ்க்கை குறித்த பயனுள்ள தகவல்கள் அடங்கியதாக இருக்கும். உங்கள் அனைவருக்கும் எனது நல்வாழ்த்துகள்!
ஜெய் ஸ்வாமிநாராயன்!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும்.பிரதமர் தமது உரையை இந்தியில் வழங்கியிருந்தார்.
சிறப்பு சேவைகள் மற்றும் கட்டுரைகள்
தொற்று சமயத்தில் முதியோர்களை பாதுகாக்க சுகாதாரத்தில் அரசு அதிக முதலீடு செய்ய வேண்டும் : சென்னை ஐஐடி ஆராய்ச்சி வலியுறுத்தல்
முதியோர்களுக்கு கொவிட்-19 பாதிப்பை குறைக்க, பொது சுகாதாரத்தில் அரசு அதிகளவு முதலீடு செய்ய வேண்டும் என சென்னை ஐஐடி நடத்திய ஆய்வு கூறியுள்ளது.
சென்னை ஐஐடி வெளியிட்டுள்ள ஆய்வறிக்கையில் கூறியிருப்பதாவது:
தற்போதைய தொற்று, முதியோர்களை சமூகத்திலிருந்து தனிமைப்படுத்தும் அபாயத்தை அதிகரித்துள்ளது. இது அவர்களின் ஆரோக்கியத்தை மேலும் பாதிக்கலாம்.
ஏழை முதியவர்கள், மற்றவர்களைவிட அதிக சிரமப்படுகின்றனர். முடிவில் அவர்களுக்கு ஆரம்ப சுகாதார சேவைகள், தொற்று அற்ற நோய்களுக்கான சிகிச்சையை தொடர்வது போன்றவை இந்த தொற்று காலத்தில் மேலும் பாதிக்கப்படுகிறது.
எதிர்காலத்திலும், முதியவர்கள் சிக்கல்களை சந்திக்கலாம். அதனால் பொது சுகாதார கட்டமைப்பை வலுப்படுத்த வேண்டும் என ஆராய்ச்சியாளர்கள் கூறியுள்ளனர்.
2017-18ம் ஆண்டில் மேற்கொள்ளப்பட்ட தேசிய மாதிரி கணக்கெடுப்புஅடிப்படையில், ஒரு ஆய்வறிக்கை உலகமயமாக்கல் மற்றும் சுகாதாரம் என்ற இதழில் வெளியானது.
அதில் 18.9 சதவீதம் முதியோர்கள் மட்டுமே மருத்துவ காப்பீடு எடுத்துள்ளனர். மற்றவர்களால் சுகாதாரத்தில் அதிக செலவை தாங்கி கொள்ள முடியாது. 70 சதவீத முதியவர்கள், செலவுகளுக்கு மற்றவர்களை சார்ந்துள்ளனர்.
முதியோர்கள் பற்றிய ஆய்வை சென்னை ஐஐடியின் மானுடவியல் மற்றும் சமூக அறிவியல் துறை பேராசிரியர் வி.ஆர் முரளிதரன், சென்னை ஐஐடியின் ஆராய்ச்சி மாணவர் டாக்டர் அலோக் ரஞ்சன் ஆகியோர் மேற்கொண்டனர்.
இந்த என்எஸ்எஸ் ஆய்வு 8077 கிராமங்கள் மற்றும் 6181 நகரங்களில் உள்ள 1,13,823 வீடுகளில் 5,55,115 பேரிடம் நடத்தப்பட்டது. இந்த ஆய்வு, நாடு முழுவதும் முதியோர்களின் சுகாதார நிலவரத்தில் ஏற்றத்தாழ்வுகளை காட்டுகிறது.
‘‘ சமூக இடைவெளி, வீட்டு தனிமை போன்ற கொவிட் கட்டுப்பாட்டு நடவடிக்கைகள், முதியோர்களிடம் மன அழுத்தத்தை அதிகரிக்கலாம், பல அழற்சிகளை ஏற்படுத்தலாம் என ஆய்வுகள் தெரிவிப்பதாக பேராசிரியர் முரளிதரன் கூறினார்.
இந்த ஆய்வு குறித்து டாக்டர் அலோக் ரஞ்சன் கூறுகையில், ‘‘ இதே போன்ற தொற்று எதிர்காலத்திலும் ஏற்படலாம் என்பதால், முதியோர்களுக்கு குறைந்த அளவிலான பாதிப்பு ஏற்படுவதை நாம் உறுதி செய்ய வேண்டும்’’ என்றார்.
இந்த ஆய்வின் முடிவை கொள்கை திட்டமாக உருவாக்க வேண்டும் என ஆராய்ச்சியாளர்கள் விரும்புகின்றனர். தமிழகத்தில் முதியோர்களிடம் நடத்தப்பட்ட ஆய்வுகளை வைத்து, பயனள்ள மறுவாழ்வு திட்டத்தை உருவாக்க அவர்கள் திட்டமிட்டுள்ளனர்.
இவர்கள் தமிழக அரசின் சுகாதாரம் மற்றும் நல்வாழ்வுத் துறையுடன் இணைந்து செயல்படுகின்றனர். இவர்களின் ஆய்வுகளை தமிழக அரசு ஏற்றுக் கொள்ளும் என அவர்கள் நம்பிக்கை தெரிவித்துள்ளனர்.
நீரிழிவு, ரத்த அழுத்தம், இதய பிரச்னை ஆகியவை முதுமையில் ஏற்படுகிறது. பெரும்பாலான முதியவர்களுக்கு இதில் ஏதாவது ஒன்று அல்லது அதற்கு மேற்பட்ட பிரச்சினைகள் உள்ளன. அதோடு எதிர்ப்பு சக்தியும் குறைவாக உள்ளது.
இந்த தொற்று காலத்தில், மருத்துவ வசதிகளை பெறுவதில் முதியோர்கள் பல சிரமங்களை சந்தித்தனர்.
இவ்வாறு சென்னை ஐஐடி வெளியிட்ட அறிக்கையில் தெரிவிக்கப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அசாமில் இரண்டு பாலங்களுக்கு பிரதமர் அடிக்கல் நாட்டினார்
உள்ளூர் மக்களின் 10 ஆண்டு கால கோரிக்கையை இத்திட்டங்கள் பூர்த்தி செய்யும்: திரு கட்கரி
பிரம்மபுத்திரா ஆற்றின் குறுக்கே இரண்டு முக்கிய பாலத்திட்டங்களுக்கு பிரதமர் திரு. நரேந்திர மோடி இன்று அடிக்கல் நாட்டினார். அசாம் மற்றும் மேகாலயா மக்களின் நீண்ட நாள் கோரிக்கையை இத்திட்டங்கள் பூர்த்தி செய்கின்றன.
இந்நிகழ்ச்சியில் பேசிய, மத்திய சாலை போக்குவரத்து, நெடுஞ்சாலைகள் மற்றும் சிறு, குறு மற்றும் நடுத்தர தொழில்கள் அமைச்சர் திரு. நிதின் கட்கரி, ரூ. 1 லட்சம் கோடி மதிப்பிலான சாலை மற்றும் உள்கட்டமைப்பு பணிகள் அசாமில் நடைபெற்று வருவதாக கூறினார்.
ரூ 8,000 கோடி மதிப்பில் 1,300 கி.மீ நீளத்திற்கு 91 சாலைப் பணிகள் கடந்த ஆறு ஆண்டுகளில் அசாமில் நிறைவு பெற்றுள்ளதாகவும் அவர் கூறினார்.
2022-க்குள் மேலும் ரூ. 20,000 கோடி மதிப்பிலான பணிகள் நிறைவுறும் என்றும், ரூ. 30,000 கோடி மதிப்பிலான பணிகளுக்கான விரைவான திட்ட அறிக்கை இந்த ஆண்டுக்குள் தயாராகி விடும் என்றும் அவர் தெரிவித்தார்.
அசாமின் துப்ரி மற்றும் மேகாலயாவின் புல்பாரிக்கிடையே பிரம்மபுத்திரா ஆற்றின் குறுக்கே பாலத்தை கட்டுவதற்கான கோரிக்கை 10 ஆண்டுகளாக நிலுவையில் இருந்ததாக திரு. கட்கரி கூறினார். இதன் மூலம், இவ்விரு இடங்களுக்கிடையேயான தூரம் 203 கிலோமீட்டர்கள் குறையும்.
இந்த பாலத்தின் மூலம் மேற்கு வங்கத்துடன் அசாம் மற்றும் மேகாலயாவுக்கு நேரடி இணைப்பு ஏற்படும்.
மேற்கு வங்கத்தில் உள்ள செராம்பூரில் இருந்து அசாமில் உள்ள துப்ரி வரை 55 கிலோமீட்டருக்கான சாலையின் கட்டுமானம் வரும் அக்டோபரில் தொடங்கும். பூட்டான் மற்றும் வங்கதேசத்திற்கு பயணம் மேற்கொள்வதற்கான தொலைவும் நேரமும் இதன் மூலம் குறையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699027
----
(Visitor Counter : 110
சுகாதாரம் மற்றும் குடும்ப நலத்துறை அமைச்சகம்
ஜெனிவாவில் நடைபெறும் 76-வது உலக சுகாதாரக் மாநாட்டில் டாக்டர் மன்சுக் மாண்டவியா உரையாற்றவுள்ளார்
ஸ்விட்சர்லாந்து நாட்டின் ஜெனிவாவில் 2023, மே 21 முதல் 30 வரை நடைபெறும் 76-வது உலக சுகாதாரக் மாநாட்டில் டாக்டர் மன்சுக் மாண்டவியா இந்தியாவின் சார்பில் பங்கேற்கவுள்ளார்.
இக்கூட்டத்தில் ஆரோக்கியமான உலகிற்கு இந்தியாவின் அர்ப்பணிப்பு என்ற வகையில், இந்தியாவில் குணமாகும், இந்தியாவால் குணமாகும், காசநோய்க்கு எதிராக நாம் அனைவரும் இணைந்து போராடுவோம், என்ற நிகழ்வுகளில் மத்திய சுகாதார அமைச்சர் முக்கிய உரையாற்றவுள்ளார். 2025-ம் ஆண்டுக்குள் காசநோயை ஒழிப்பது என்ற இந்தியாவின் உறுதிப்பாடு குறித்தும், இந்தியாவின் பங்களிப்பு குறித்தும் அவர் உரையாற்ற உள்ளார்.
2023 மே 24 வரை அங்கு தங்கியிருக்கும் டாக்டர் மன்சுக் மாண்டவியா, சிங்கப்பூர், பிரான்ஸ், நெதர்லாந்து, அமெரிக்கா, பங்களாதேஷ், அர்ஜெண்டினா, பிரேசில், கத்தார் ஆகிய நாடுகளின் பிரதிநிதிகள் மற்றும் பில், மெலிந்தா கேட்ஸ் அறக்கட்டளை பிரதிநிதிகள் ஆகியோருடன் இருதரப்பு பேச்சுகள் நடத்தவுள்ளார். சுகாதாரத்துறையில் இணைந்து செயல்படுவதற்கான வாய்ப்புகள் குறித்து அவர் விவாதிக்கவுள்ளார். அத்துடன், ஊடகவியலாளர்களையும் சந்திக்கவுள்ளார். பிரிக்ஸ் நாடுகளின் பிரதிநிதிகளுடனும், பலதரப்பு பேச்சுகளில் ஈடுபட உள்ளார்.
AD/IR/RS/KRS
(Visitor Counter : 107
பெட்ரோலியம் மற்றம் இயற்கை எரிவாயு அமைச்சகம்
2022 மார்ச் மாதத்திற்கான மாதாந்திர உற்பத்தி அறிக்கை
கச்சா எண்ணெய் உற்பத்தி
2022 மார்ச் மாதத்தில் கச்சா எண்ணெய் உற்பத்தி 2526.11 டிஎம்டி  ஆக இருந்தது. இது இந்த மாதத்திற்கான இலக்கை விட 12.49% குறைவாகும். மேலும் 2021 மார்ச் மாத உற்பத்தியை விட 3.37% குறைவாகும்.
2021-22 ஏப்ரல் - மார்ச் காலத்தில் மொத்த கச்சா எண்ணெய் உற்பத்தி 29,690.78 டிஎம்டி ஆக இருந்தது. இது கடந்த ஆண்டு இதே காலத்தின் உற்பத்தி இலக்கை விட 11.67% குறைவு; உற்பத்தியை விட 2.63% குறைவு.
இயற்கை எரிவாயு உற்பத்தி
2022 மார்ச்சில் இயற்கை எரிவாயு உற்பத்தி 2,886.23 எம்எம்எஸ்சிஎம்  ஆக இருந்தது. இது 2022 மார்ச் உற்பத்தியை விட 7.46% அதிகமாகும். ஆனால் மாதாந்திர இலக்கை விட 15.49% குறைவாகும்.
2021-22 ஏப்ரல் - மார்ச் காலத்தில் மொத்த இயற்கை எரிவாயு உற்பத்தி 34023.52 எம்எம்எஸ்சிஎம்  ஆக இருந்தது. இது கடந்த ஆண்டு இதே காலத்தை விட 18.66% அதிகமாகும். ஆனால் இந்த காலத்திற்கான இலக்குடன் ஒப்பிடுகையில் 9.65% குறைவாகும்.
சுத்திகரிக்கப்பட்ட கச்சா எண்ணெய்
2022 மார்ச் மாதத்தில் சுத்திகரிக்கப்பட்ட கச்சா எண்ணெய் 22,336.69 டிஎம்டி  ஆக இருந்தது. இது 2021 மார்ச்சை விட 6.44% அதிகமாகும். ஆனால் இந்த மாதத்திற்கான இலக்கை விட 0.26% அதிகமாகும்.
2021-22 ஏப்ரல் – மார்ச் காலத்தில் மொத்தம் சுத்திகரிக்கப்பட்ட கச்சா எண்ணெய் 2,41,703.50 டிஎம்டி-ஆக இருந்தது. இது கடந்த ஆண்டு இதே காலத்தின் உற்பத்தியை விட 8.99% அதிகமாகும், இந்த காலத்திற்கான இலக்கை விட 0.97% அதிகமாகும்.
பெட்ரோலியப் பொருட்களின் உற்பத்தி
2022 மார்ச் மாதத்தில் பெட்ரோலியப் பொருட்களின் உற்பத்தி 241555.17 டிஎம்டி ஆக இருந்தது. இது இம்மாதத்திற்கான இலக்கை விட 3.26 சதவீதமும், 2021 மார்ச் உற்பத்தியை விட 5.80 சதவீதமும் அதிகமாகும். 2021-22 ஏப்ரல் – மார்ச் காலத்தில் மொத்த உற்பத்தி 2,54,313.46 டிஎம்டி ஆக இருந்தது. இது கடந்த ஆண்டு இதே காலத்தில் உற்பத்தியோடு ஒப்பிடுகையில் 8.91 சதவீதம் அதிகமாகும், இந்த காலத்திற்கான இலக்கை விட 1.81 சதவீதம் அதிகமாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1818347
பெட்ரோலியம் மற்றம் இயற்கை எரிவாயு அமைச்சகம்
தூய எரிசக்தி பங்களிப்பில் உத்தி வகுத்தல் குறித்து அமெரிக்கா- இந்தியா அமைச்சர்கள் நிலையிலான பேச்சுவார்த்தை 2022 அக்டோபர் 7 அன்று நடைபெற உள்ளது
2022 அக்டோபர் 6 முதல் 11 வரை அமெரிக்காவின் வாஷிங்டன் டிசி மற்றும் ஹூஸ்டனுக்கு செல்லவிருக்கும் அதிகாரப்பூர்வ மற்றும் வணிகத் தூதுக்குழுவிற்கு
பெட்ரோலியம் மற்றும் இயற்கை எரிவாயு, வீட்டு வசதி மற்றும் நகர்ப்புற மேம்பாட்டுத் துறை அமைச்சர் திரு ஹர்தீப் எஸ். பூரி தலைமைதாங்குவார்.
வாஷிங்டனில் 2022 அக்டோபர் 7 அன்று நடைபெற உள்ள தூய எரிசக்தி பங்களிப்பில் உத்தி வகுத்தல் குறித்து அமெரிக்கா- இந்தியா அமைச்சர்கள் நிலையிலான பேச்சுவார்த்தைக்கு அமெரிக்காவின் எரிசக்தி துறை அமைச்சர் திருமதி ஜெனிஃபர் கிரான்ஹோமுடன் இணைந்து மாண்புமிகு அமைச்சர் கூட்டத்திற்குத் தலைமை தாங்குவார்.
2021 ஏப்ரலில் நடைபெற்ற பருவநிலை குறித்த தலைவர்கள் நிலையிலான உச்சி மாநாட்டில் மாண்புமிகு பிரதமர் திரு நரேந்திர மோடியும் மேன்மை தாங்கிய அதிபர் ஜோ பைடனும் அறிவித்ததன் அடிப்படையில் திருத்தியமைக்கப்பட்ட அமெரிக்கா - இந்தியா பருவநிலை மற்றும் தூய்மை எரிசக்தி செயல்பாட்டுக்கான 2030 பங்குதாரர் அமைப்பு தொடங்கப்பட்டது.
இந்தப் பங்களிப்பு நவீன எரிசக்தி பாதுகாப்பு மற்றும் கண்டுபிடிப்பு; தூய எரிசக்தி தொழில்நுட்பங்களில் உருவாக்கத்தை அதிகரித்தல்; ஐந்து தூண்கள் மூலம் தொழில்நுட்ப தீர்வுகளில் ஈடுபடுதல் :
 எண்ணை மற்றும் எரிவாயு பொறுப்பு மின்சாரம் மற்றும் எரிசக்தித் திறன்  புதுப்பிக்க வல்ல எரிசக்தி  நீடிக்க வல்ல வளர்ச்சி  எரிபொருள் மற்றும் தொழில்நுட்பங்களின் அதிகரிப்பு
பருவநிலை உறுதித் தன்மைக்கான நகர்ப்புற அடிப்படை கட்டமைப்பு குறித்து உலக வங்கி அதிகாரிகளுடன் மாண்புமிகு அமைச்சர் கலந்துரையாடுவார் . வாஷிங்டன் டிசியில் அமெரிக்க -இந்திய வணிக கவுன்சிலிலும் அமெரிக்கா-இந்திய உத்தி வகுத்தல் பங்களிப்பு அமைப்புடன் ஹூஸ்டனிலும் என இரண்டு வட்டமேசை நிர்வாக கூட்டத்திலும் அவர் பங்கேற்பார்.
அமெரிக்காவைத் தலைமையிடமாகக் கொண்ட எரிசக்தி நிறுவனங்களின் தலைமை நிர்வாக அதிகாரிகளுடனும் மாண்புமிகு அமைச்சர் விவாதிப்பார்.
வணிகம் மற்றும் தொழில்துறை அமைச்சகம்
கடல்சார் பொருட்களின் ஏற்றுமதி 2021 ஏப்ரல் முதல் டிசம்பர் வரையிலான காலத்தில் 35% அதிகரித்து $ 6.1 பில்லியன் ஆக உயர்வு
கடல்சார் பொருட்களின் ஏற்றுமதி 2021 ஏப்ரல் முதல் டிசம்பர் வரையிலான காலத்தில் 35% அதிகரித்து $ 6.1 பில்லியன் ஆக இருந்தது. இது அதற்கு முந்தைய இதே காலத்தில் 4.5 பில்லியன் டாலராக இருந்தது.
டிசம்பர் 2021-ல் கடல்சார் பொருட்களின் ஏற்றுமதி 720.51 அமெரிக்க டாலராக இருந்தது. 2020 டிசம்பருடன் ஒப்பிடுகையில், இது 28.01% அதிகமாகும்.
இந்தியாவின் முன்னணி ஏற்றுமதி நாடுகளாக அமெரிக்கா , சீனா , ஜப்பான்  ஆகியவை உள்ளன. இந்தியாவின் கடல்சார் பொருட்கள் ஏற்றுமதியில் பதப்படுத்தப்பட்ட எறால் பெரும் இடத்தைப் பிடித்துள்ளது.
கடல்சார் பொருட்கள் ஏற்றுமதி கடந்த 2017-18-ம் ஆண்டில் 7.02 பில்லியன் டாலர் என்ற மிக அதிக அளவுக்கு நடைபெற்றிருந்தது. தற்போது, கொரோனா பரவலுக்கு இடையிலும், இந்த அதிக அளவை மிஞ்சி சாதனை படைக்கப்படும் என எதிர்பார்க்கப்படுகிறது.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1793671
மத்திய அமைச்சரவை
சுரங்கப் பணியாளர்களின் தேசிய சுகாதார நிறுவனத்தை, ஐசிஎம்ஆர்-தொழில்சார்ந்த சுகாதாரத்திற்கான நிறுவனத்துடன் இணைக்க மத்திய அமைச்சரவை ஒப்புதல் அளித்துள்ளது
மத்திய சுரங்கங்கள் அமைச்சகத்தின் கீழ் உள்ள தன்னாட்சி அமைப்பான, சுரங்கப்பணியாளர்கள் ஆரோக்கியத்திற்கான தேசிய நிறுவனத்தைக் கலைத்து, அதன் சொத்துக்கள் மற்றும் கடன் பொறுப்புகளுடன் அதனை சுகாதாரம் மற்றும் குடும்பநல அமைச்சகத்தின் கீழ் அகமதாபாதில் உள்ள ஐசிஎம்ஆர் – தொழில்சார் சுகாதாரத்திற்கான தேசிய நிறுவனத்துடன் இணைக்க / ஒன்றுசேர்க்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. மேலும், அந்த நிறுவனத்தின் ஊழியர்கள் அனைவரும் அதே பதவியிலும் / அதே ஊதியத்திலும் இணைப்பு நிறுவனத்தில் சேர்த்துக்கொள்ளப்படுவார்கள். இந்த இணைப்புக்குத் தேவையான நடவடிக்கைகளை இரு நிறுவனங்களும், மேற்கொள்ளும்.
இந்த இணைப்பின் மூலம் மக்களின் பணம் திறமையாக நிர்வகிக்கப்படுவதோடு, தொழில்சார்ந்த சுகாதாரத்துறையின் நிபுணத்துவமும் விரிவுப்படுத்தப்படும்.
சுகாதாரம் மற்றும் குடும்ப நலத்துறை அமைச்சகம்
உத்தரப்பிரதேசம், ஜார்கண்ட் சட்டீஸ்கர் ஒடிசா ஆகிய மாநிலங்களுக்கு மத்திய சுகாதார அமைச்சகம் மத்தியக் குழுக்களை அனுப்புகிறது
நோயைக் கட்டுப்படுத்துவது, கண்காணிப்பது, பரிசோதனை செய்வது, திறனுள்ள முறையில் மருத்துவ மேலாண்மை அளிப்பது ஆகியவற்றை வலுப்படுத்துவதற்காக மத்தியக் குழுக்கள் உதவி அளிக்கும்
உத்தரப்பிரதேசம், ஜார்கண்ட், சட்டீஸ்கர், ஒடிசா ஆகிய 4 மாநிலங்களுக்கு உயர் நிலையிலான மத்தியக் குழுக்களை அனுப்ப மத்திய சுகாதார குடும்ப நல அமைச்சகம் முடிவு செய்துள்ளது. இந்த மாநிலங்களில் திடீரென்று கோவிட் நோயாளிகளின் எண்ணிக்கை அதிகரித்துள்ளது. சில இடங்களில் இந்த நோயினால் மரணம் அடைபவர்களின் எண்ணிக்கை மிக அதிகமாக உள்ளது.
கோவிட் நோயைக் கட்டுப்படுத்துவது, கண்காணிப்பது, பரிசோதனைகள் செய்வது, நோய் உள்ளதாகக் கண்டறியப்பட்டவர்களுக்குத் திறனுள்ள முறையில் மருத்துவ சிகிச்சை அளிப்பது போன்றவற்றை வலுப்படுத்துவதற்காக மாநிலங்களின் முயற்சிகளுக்கு இந்தக் குழுக்கள் உதவி அளிக்கும். நோயை உரிய காலத்தில் கண்டறிவது, நோய் உள்ளவர்களைக் கண்டறிந்த பிறகு, தொடர் நடவடிக்கைகளை எடுப்பது ஆகியவை தொடர்பான சவால்களைத் திறம்பட சமாளிப்பதற்கும், இந்தக் குழுக்கள் மாநிலங்களுக்கு வழிகாட்டும். பெருந்தொற்றுநோய் நிபுணர் ஒருவர், பொது சுகாதார நிபுணர் ஒருவர் உட்பட பல துறை நிபுணர்கள் இந்த மத்தியக் குழுக்களில் இடம் பெறுவார்கள்.
இந்த நான்கு மாநிலங்களில் உத்தரப்பிரதேசத்தில் கோவிட் நோயால் பாதிக்கப்பட்டவர்களின் எண்ணிக்கை மிக அதிகபட்சமாக 54 ஆயிரத்து 666 ஆக உள்ளது. அதற்கு அடுத்ததாக ஒடிசாவில் 27 ஆயிரத்து 219 நோயாளிகள் உள்ளனர் சட்டீஸ்கரில் நோயாளிகளின் எண்ணிக்கை 13 ஆயிரத்து 520. ஜார்கண்டில் 11 ஆயிரத்து 577 நோயாளிகள் சிகிச்சை பெற்று வருகின்றனர். இதுவரை மொத்த நோயாளிகளில் 2 லட்சத்து இருபத்தையாயிரத்து 632 நோயாளிகள் உத்தரப் பிரதேசத்தைச் சேர்ந்தவர்கள். ஒடிசா ஒரு லட்சத்து 934. ஜார்கண்ட் 38 ஆயிரத்து 435. சட்டீஸ்கர் 30 ஆயிரத்து 92. உத்தரப்பிரதேசத்தில் அதிக அளவாக 3 423 பேர் மரணமடைந்துள்ளனர். ஒடிசாவில் 482, ஜார்க்கண்டில் 410, சட்டீஸ்கரில் 269 பேர் மரணமடைந்துள்ளனர்.
மத்திய அரசு அவ்வப்போது மத்தியக் குழுக்களை பல்வேறு மாநிலங்களுக்கு அனுப்பி அங்குள்ள அதிகாரிகளுடன் கலந்துரையாடி கோவிட் நோயை எதிர்ப்பதற்கான சவால்களையும் பிரச்சினைகளையும் புரிந்துகொண்டு, அவர்கள் மேற்கொள்ளும் நடவடிக்கைகளுக்கு வலுசேர்க்க உதவுகிறது. தடை ஏதும் இருந்தால் அவற்றை அகற்றவும் வகை செய்கிறது.
ரெயில்வே அமைச்சகம்
ரயில்வே துறை குறித்த முக்கிய அறிவிப்புகள்
ரயில்வே உள்கட்டமைப்பை வலுப்படுத்தும் வகையிலும், எதிர்காலத்திற்கு ஏற்ற வகையில் இந்திய ரயில்வேயை தயார்படுத்துவதற்காகவும், 2021 பிப்ரவரி மற்றும் மார்ச் மாதங்களிலும், 2021-22 நிதியாண்டிலும் தனது பல்வேறு மண்டலங்களில் செயல்படுத்துவதற்கான 56 திட்டங்களை இந்திய ரயில்வே அடையாளம் கண்டுள்ளது.
இதுவரை இல்லாத வகையில், மூலதன செலவினங்களுக்காக ரூ 2,15,058 கோடியை இந்தாண்டு ரயில்வே செலவிடவுள்ளது. நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு, & பொது விநியோகம் அமைச்சர் திரு.பியூஷ் கோயல், கிழக்கு மற்றும் மேற்கு பிரத்தியேக சரக்கு ரயில்பாதைகளின் இரு பிரிவுகளை பிரதமர் திறந்து வைத்துள்ளதாக தெரிவித்தார்.
ரயில்வே சரக்கு போக்குவரத்தை அதிகரிக்க பல்வேறு நடவடிக்கைகள் எடுக்கப்பட்டு வருவதாகவும், கிசான் ரயிலின் மூலம் எடுத்து செல்லப்படும் பழங்கள் மற்றும் காய்கறிகளுக்கான கட்டணங்கள் மீது 50 சதவீதம் மானியம் வழங்கப்படுவதாகவும் அவர் கூறினார்.
2017-18-ஆம் ஆண்டு 380 ஜோடி ரயில்களில் இருந்த பேண்ட்ரி கார்/மினி பேண்ட்ரி எனப்படும் உணவு வழங்கும் வசதிகள், 2019-20-ஆம் ஆண்டில் 419 ஜோடி ரயில்களுக்கு அதிகரிக்கப்பட்டுள்ளது.
ரயில் நிலையங்களை முறையாக பராமரிப்பதற்காகவும், பயணிகளுக்கு வசதிகளை ஏற்படுத்துவதற்காகவும் நிதி ஒதுக்கீடு தொடர்ந்து அதிகரிக்கப்பட்டு வருகிறது. 2015-16-ஆம் ஆண்டு ரூ 1081.21 கோடியாக இருந்த இதற்கான செலவு, 2020-21-ஆம் ஆண்டில் டிசம்பர் 2020 வரையில் ரூ 1646.94 கோடியாக அதிகரித்துள்ளது.
ரயில் கழிவுகளின் செயல்திறன் மிக்க மேலாண்மைக்கான நடவடிக்கைகள் குறித்து பதிலளித்த அமைச்சர், குறிப்பிட்ட ரயில் நிலையங்களில் கழிவுகள் சேகரிக்கப்படுவதாகவும், அதன் பின்னர் அவை உள்ளாட்சி அமைப்புகளின் கிடங்குகளுக்கு அனுப்பப்படுவதாகவும் கூறினார்.
மலைப் பிரதேசங்களில், குறிப்பாக வடகிழக்கு மாநிலங்களில் பல ரயில் திட்டங்கள் செயல்படுத்தப்பட்டு வருகின்றன. 2020 ஏப்ரல் 1-ன் படி, ரூ 75,795 கோடி மதிப்பில் 19 திட்டங்கள் 2,008 கி.மீ நீளத்திற்கு வடகிழக்கு பிராந்தியத்தில் செயல்படுத்தப்பட்டு வருகின்றன.
விவசாயிகள் தங்களது பொருட்களை பல்வேறு இடங்களுக்கு எளிதாக எடுத்து செல்வதற்காக தொடங்கப்பட்ட கிசான் ரயில் திட்டத்தின் கீழ், 18 வழித்தடங்களில் கிசான் ரயில்கள் இது வரை இயக்கப்பட்டுள்ளன. 157 ரயில் சேவைகளின் மூலம் சுமார் 50,000 டன் விளைபொருட்கள் இது வரை எடுத்து செல்லப்பட்டுள்ளன.
ரயில்வே வலைப்பின்னல் தொழில்நுட்பத்தை மேம்படுத்துவதற்கான நீண்ட கால திட்டமிடலுக்காக தேசிய ரயில் திட்டத்தின் வரைவு இறுதி அறிக்கை ரயில்வே அமைச்சகத்தின் இணையதளத்தில் கிடைக்கிறது.
விரிவாக்கம், திறன் மேம்பாடு, சரக்கு முனையங்களை அமைத்தல், ரயில் நிலைய மறுசீரமைப்பு மற்றும் பல்வேறு நவீனப்படுத்துதல் நடவடிக்கைகளுக்காக 2030-ஆம் ஆண்டு வரை ரூ 50 லட்சம் கோடி முதலீடு ரயில்வேக்கு தேவைப்படுகிறது. இதற்காக பொது, தனியார் கூட்டுமுறையை பயன்படுத்திக்கொள்ள திட்டமிடப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694868
-------
(Visitor Counter : 120
பிரதமர் அலுவலகம்
பிரபல எழுத்தாளர் பேராசிரியர் ஜி. வெங்கடசுப்பையாவின் மறைவுக்கு பிரதமர் இரங்கல்
பிரபல எழுத்தாளர் பேராசிரியர் ஜி.வெங்கடசுப்பையாவின் மறைவுக்கு பிரதமர் திரு நரேந்திர மோடி வருத்தம் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "பேராசிரியர் ஜி. வெங்கடசுப்பையாவின் மறைவு கன்னட இலக்கியத்தில் ஒரு பெரிய வெற்றிடத்தை ஏற்படுத்தியுள்ளது. சிறந்த எழுத்தாளரும், சிந்தனையாளருமான அவர் கன்னடத்தை பிரபலப்படுத்த பல முயற்சிகளை மேற்கொண்டார். தனது படைப்புகளில் தணியாத ஆர்வம் கொண்டிருந்த அவர், பல இளைஞர்களுக்கு ஊக்கமளித்தார். அவரது குடும்பத்தினருக்கும் அபிமானிகளுக்கும் இரங்கல்கள். ஓம் சாந்தி" என்று கூறியுள்ளார்.